इस्‍लामाबाद। पाकिस्‍तान के नए प्रधानमंत्री इमरान खान ने पिछले दिनों सरकारी खर्च में कटौती के मकसद से कई प्रधानमंत्री और राष्‍ट्रपति समेत कई सरकारी अधिकारियों के फर्स्‍ट क्‍लास एयर ट्रैवेल पर रोक लगा दी है। लेकिन वह खुद ही घर से ऑफिस तक जाने के लिए हेलीकॉप्‍टर का प्रयोग कर रहे हैं। इमरान खान के इस कदम से सोशल मीडिया पर उनकी जमकर आलोचना हो रही है और लोग उनका मजाक उड़ा रहे हैं। पाकिस्‍तान की आम जनता इमरान से सवाल कर रही है कि अगर कार की जगह हेलीकॉप्‍टर का प्रयोग सस्‍ता है तो फिर जनता को भी हेलीकॉप्‍टर के प्रयोग की आजादी मिलनी चाहिए। ये भी पढ़ें-पाकिस्‍तान में अब प्रधानमंत्री और राष्‍ट्रपति नहीं कर सकते हैं फर्स्‍ट क्‍लास में हवाई यात्रा